CELEX: 32016R0315
Language: hu
Date: 2016-03-04 00:00:00
Title: A Bizottság (EU) 2016/315 végrehajtási rendelete (2016. március 4.) a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról

5.3.2016   
            
            
               HU
            
            
               Az Európai Unió Hivatalos Lapja
            
            
               L 60/62
            
         A BIZOTTSÁG (EU) 2016/315 VÉGREHAJTÁSI RENDELETE
   (2016. március 4.)
   a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Koreai Népi Demokratikus Köztársasággal szembeni korlátozó intézkedésekről szóló, 2007. március 27-i 329/2007/EK tanácsi rendeletre (1) és különösen annak 13. cikke (1) bekezdésének e) pontjára,
   mivel:
   
               (1)
            
            
               A 329/2007/EK rendelet IV. melléklete felsorolja az ENSZ Biztonsági Tanácsa vagy a szankcióbizottság által jegyzékbe vett személyeket, szervezeteket és szerveket, akikre és amelyekre vonatkozik az említett rendelet értelmében a pénzeszközök és gazdasági források befagyasztása.
            
         
               (2)
            
            
               A 329/2007/EK rendelet V. melléklete felsorolja a IV. mellékletben fel nem sorolt azon személyeket, szervezeteket és szerveket, akiket és amelyeket a Tanács vett jegyzékbe, és akikre és amelyekre ugyancsak vonatkozik az említett rendelet értelmében a pénzeszközök és gazdasági források befagyasztása.
            
         
               (3)
            
            
               2016. március 2-án az ENSZ Biztonsági Tanácsa úgy határozott, hogy 16 természetes személyt és 12 szervezetet felvesz a korlátozó intézkedésekkel sújtott személyek és szervezetek listájára, továbbá aktualizálta egy személy és két szervezet azonosítási adatait. A IV. mellékletet ezért ennek megfelelően módosítani kell. Az V. mellékletet is módosítani kell, mivel a szervezetek közül hét és a személyek közül egy azon a listán szerepel.
            
         
               (4)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 329/2007/EK rendelet a következőképpen módosul:
   
               1.
            
            
               A IV. melléklet e rendelet I. mellékletének megfelelően módosul.
            
         
               2.
            
            
               Az V. melléklet e rendelet II. mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 4-én.
      
         
            a Bizottság részéről,
         
         
            az elnök nevében,
         
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 88., 2007.3.29., 1. o.
   
   
      I. MELLÉKLET
      A 329/2007/EK rendelet IV. melléklete a következőképpen módosul:
      
                  1.
               
               
                  A 329/2007/EK rendelet IV. mellékletének „Természetes személyek” része a következő bejegyzésekkel egészül ki:
                  
                              a)
                           
                           
                              Choe Chun-Sik (másképp: a) Choe Chun Sik; b) Ch'oe Ch'un Sik. Születési ideje: 1954.10.12. Állampolgárság: észak-koreai. Egyéb információ: Chun-sik a Second Academy of Natural Sciences (SANS) igazgatója és a KNDK nagy hatótávolságú rakétaprogramjának vezetője volt. Megjelölés időpontja: 2016.3.2.
                           
                        
                              b)
                           
                           
                              Choe Song Il. Útlevélszáma: a) 472320665 (Lejárat időpontja: 2017.9.26.), b) 563120356. Állampolgárság: észak-koreai. Egyéb információ: A Tanchon Commercial Bank képviselője Vietnamban. Megjelölés időpontja: 2016.3.2.
                           
                        
                              c)
                           
                           
                              Hyon Kwang Il (másképp: Hyon Gwang Il). Születési ideje: 1961.5.27. Állampolgárság: észak-koreai. Egyéb információ: Hyon Kwang Il a National Aerospace Development Administration tudományos fejlesztési igazgatója Megjelölés időpontja: 2016.3.2.
                           
                        
                              d)
                           
                           
                              Jang Bom Su (másképp: Jang Pom Su). Születési ideje: 1957.4.15. Állampolgárság: észak-koreai. Egyéb információ: A Tanchon Commercial Bank képviselője Szíriában. Megjelölés időpontja: 2016.3.2.
                           
                        
                              e)
                           
                           
                              Jang Yong Son. Születési ideje: 1957.2.20. Állampolgárság: észak-koreai. Egyéb információ: A Korea Mining Development Trading Corporation (KOMID) képviselője Iránban. Megjelölés időpontja: 2016.3.2.
                           
                        
                              f)
                           
                           
                              Jon Myong Guk (másképp: Cho'n Myo'ng-kuk). Születési ideje: 1976.10.18. Állampolgárság: észak-koreai. Útlevélszáma: 4721202031 (Lejárat időpontja: 2017.2.21. Egyéb információ: A Tanchon Commercial Bank képviselője Szíriában. Megjelölés időpontja: 2016.3.2.
                           
                        
                              g)
                           
                           
                              Kang Mun Kil (másképp: Jiang Wen-ji). Állampolgárság: észak-koreai. Útlevélszáma: PS 472330208 (Lejárat időpontja: 2017.7.4. Egyéb információ: Kang Mun Kil a Namchongang (másképp: Namhung) képviselőjeként nukleáris beszerzési tevékenységekben vett részt. Megjelölés időpontja: 2016.3.2.
                           
                        
                              h)
                           
                           
                              Kang Ryong. Születési ideje: 1969.8.21. Állampolgárság: észak-koreai. Egyéb információ: A Korea Mining Development Trading Corporation (KOMID) képviselője Szíriában. Megjelölés időpontja: 2016.3.2.
                           
                        
                              i)
                           
                           
                              Kim Jung Jong (másképp: Kim Chung Chong). Születési ideje: 1966.11.7. Állampolgárság: észak-koreai. Útlevélszáma: a) 199421147 (Lejárat időpontja: 2014.12.29.), b) 381110042 (Lejárat időpontja: 2016.1.25.), c) 563210184 (Lejárat időpontja: 2018.6.18.). Egyéb információ: A Tanchon Commercial Bank képviselője Vietnamban. Megjelölés időpontja: 2016.3.2.
                           
                        
                              j)
                           
                           
                              Kim Kyu. Születési ideje: 1968.7.30. Állampolgárság: észak-koreai. Egyéb információ: A Korea Mining Development Trading Corporation (KOMID) külkapcsolati tisztviselője. Megjelölés időpontja: 2016.3.2.
                           
                        
                              k)
                           
                           
                              Kim Tong My'ong (másképp: a) Kim Chin-So'k, b) Kim Tong-Myong, c) Kim Jin-Sok; d) Kim, e) Hyok-Chol). Születési idő: 1964. Állampolgárság: észak-koreai. Egyéb információ: Kim Tong My'ong is a Tanchon Commercial Bank elnöke; legalább 2002 óta különböző pozíciókat tölt be a banknál. Az Amroggang ügyeinek irányításában is részt vett. Megjelölés időpontja: 2016.3.2.
                           
                        
                              l)
                           
                           
                              Kim Yong Chol. Születési ideje: 1962.2.18. Állampolgárság: észak-koreai. Egyéb információ: A Korea Mining Development Trading Corporation (KOMID) képviselője Iránban. Megjelölés időpontja: 2016.3.2.
                           
                        
                              m)
                           
                           
                              Ko Tae Hun (másképp: Kim Myong Gi). Születési ideje: 1972.5.25. Állampolgárság: észak-koreai. Útlevélszáma: 563120630 (Lejárati ideje: 2018.3.20.). Egyéb információ: A Tanchon Commercial Bank képviselője. Megjelölés időpontja: 2016.3.2.
                           
                        
                              n)
                           
                           
                              Ri Man Gon. Születési ideje: 1945.10.29. Állampolgárság: észak-koreai. Útlevélszáma: PO381230469 (Lejárati ideje: 2016.4.6.). Egyéb információ: Ri Man Gon a Munitions Industry Department (Lőszeripari Miniszterium) minisztere. Megjelölés időpontja: 2016.3.2.
                           
                        
                              o)
                           
                           
                              Ryu Jin. Születési ideje: 1965.8.7. Állampolgárság: észak-koreai. Útlevélszáma: 563410081. Egyéb információ: A Korea Mining Development Trading Corporation (KOMID) képviselője Szíriában. Megjelölés időpontja: 2016.3.2.
                           
                        
                              p)
                           
                           
                              Yu Chol U. Állampolgárság: észak-koreai. Egyéb információ: Yu Choi U a National Aerospace Development Administration igazgatója. Megjelölés időpontja: 2016.3.2.
                           
                        
            
                  2.
               
               
                  A „Természetes személyek” részben a „Ra Ky'ong-Su (más néven: Ra Kyung-Su). Tisztsége: a Tancson Kereskedelmi Bank (Tanchon Commercial Bank, TCB) tisztviselője. Születési idő: 1954.6.4. Útlevélszám: 645120196. Egyéb információ: Nem: férfi. Megjelölés időpontja: 2013.1.22.” szövegű bejegyzésnél megadott azonosító adatok helyébe a következő adatok lépnek:
                  „Ra Ky'ong-Su (másképp: a) Ra Kyung-Su, b) Chang, Myong Ho). Születési ideje: 1954.6.4. Útlevélszáma: 645120196. Egyéb információ: a) Neme: férfi, b) Ra Ky'ong-Su a Tanchon Commercial Bank (TCB) tisztviselője. E tisztségében elősegíti a TCP ügyleteit. A bizottság 2009 áprilisában vette listára a Tanchont, mint a hagyományos fegyverek, ballisztikus rakéták és az ilyen fegyverek összeszerelésével és gyártásával összefüggő termékek értékesítéséért elsősorban felelős észak-koreai pénzügyi szervezetet. Megjelölés időpontja: 2013.1.22.”
               
            
                  3.
               
               
                  A 329/2007/EK rendelet IV. mellékletében a „Jogi személyek, jogalanyok és szervek” rész a következő bejegyzésekkel egészül ki:
                  
                              a)
                           
                           
                              Academy of National Defense Science (Nemzetvédelmi Tudományok Akadémiája). Cím: Phenjan, Koreai Népi Demokratikus Köztársaság Egyéb információ: Az Academy of National Defense Science (Nemzetvédelmi Tudományok Akadémiája) részt vesz a KNDK ballisztikusrakéta- és atomfegyver-programjának fejlesztésében. Megjelölés időpontja: 2016.3.2.
                           
                        
                              b)
                           
                           
                              Chongchongang Shipping Company. (másképp: Chong Chon Gang Shipping Co. Ltd.). Címe: a) 817 Haeun, Donghung-dong, Central District, Phenjan, KNDK, b) 817, Haeum, Tonghun-dong, Chung-gu, Phenjan, KNDK. Egyéb információ: a) IMO-szám: 5342883, b) a Chongchongang Shipping Company 2013 júliusában jogsértő hagyományosfegyver-szállítmányt kísérelt meg Chong Chon Gang nevű hajóján közvetlen behozatal útján a KNDK-ba szállítani. Megjelölés időpontja: 2016.3.2.
                           
                        
                              c)
                           
                           
                              Daedong Credit Bank (DCB) (másképp: a) DCB, b) Taedong Credit Bank). Címe: a) Suite 401, Potonggang Hotel, Ansan-Dong, Pyongchon District, Phenjan, KNDK, b) Ansan-dong, Botonggang Hotel, Pongchon, Phenjan, KNDK. Egyéb információ: a) SWIFT: DCBK KKPY, b) a Daedong Credit Bank pénzügyi szolgáltatásokat nyújtott a Korea Mining Development Trading Corporation (KOMID) és a Tanchon Commercial Bank számára. 2007 óta a DCB több millió dollár értékben több száz pénzügyi műveletet segített elő a KOMID és a Tanchon Commercial Bank nevében. Egyes esetekben a DCB tudatosan megtévesztő pénzügyi gyakorlatok alkalmazásával segítette elő a tranzakciókat. Megjelölés időpontja: 2016.3.2.
                           
                        
                              d)
                           
                           
                              Hesong Trading Company (másképp: Hesong Trading Corporation). Címe: Phenjan, KNDK. Egyéb információ: A Hesong Trading Company anyavállalata a Korea Mining Development Trading Corporation (KOMID). Megjelölés időpontja: 2016.3.2.
                           
                        
                              e)
                           
                           
                              Korea Kwangson Banking Corporation (KKBC) (másképp: KKBC). Címe: Jungson-dong, Sungri Street, Central District, Phenjan, KNDK. Egyéb információ: A KKBC pénzügyi szolgáltatásokat nyújt a Tanchon Commercial Bank és a Korea Ryonbong General Corporation fennhatósága alatt működő Korea Hyoksin Trading Corporation számára. A Tanchon Commercial Bank a KKBC segítségével feltehetően több millió dollár értékben teljesített többek között a Korea Mining Development Corporation eszközeivel kapcsolatos pénzátutalásokat. Megjelölés időpontja: 2016.3.2.
                           
                        
                              f)
                           
                           
                              Korea Kwangsong Trading Corporation. Címe: Rakwon-dong, Pothonggang District, Phenjan, KNDK. Egyéb információ: A Korea Kwangsong Trading Corporation anyavállalata a Korea Ryonbong General Corporation. Megjelölés időpontja: 2016.3.2.
                           
                        
                              g)
                           
                           
                              Ministry Of Atomic Energy Industry (másképp: MAEI) (Atomenergia-ipari Minisztérium). Címe: Haeun-2-dong, Pyongchon District, Phenjan, KNDK. Egyéb információ: Az Atomenergia-ipari Minisztériumot 2013-ban hozták létre a KNDK atomenergia-iparának korszerűsítése, a nukleáris anyagok előállításának növelése, minőségének javítása, valamint a független észak-koreai nukleáris ipar továbbfejlesztése céljából. E minőségében a MAEI a KNDK atomfegyver-fejlesztési programjának egyik legfontosabb szereplője, az ország atomfegyverprogramjának napi irányításáért felelős szervezet, amely alá más nukleáris ipari szervezetek tartoznak. Ez a minisztérium irányítja több nukleáris tevékenységgel foglalkozó szervezet és kutatóközpont, valamint az Izotópalkalmazási Bizottság és a Nukleárisenergia-bizottság működését. A MAEI igazgatja továbbá a yongbyuni nukleáris kutatóközpontot, amely a KNDK egyetlen ismert plutóniumot előállító létesítménye. A 2015. évi jelentésében a Szakértői Panel (Panel of Experts) megállapította, hogy Ri Je-sont, a GBAE egyik korábbi igazgatóját, akit az ENSZ Biztonsági Tanácsának 1718 (2006) számú határozata alapján létrehozott bizottság vett fel a listára a nukleáris programokban való részvétel vagy azok támogatása címén, 2014. április 9-én nevezték ki az Atomenergia-ipari Minisztérium vezetőjévé. Megjelölés időpontja: 2016.3.2.
                           
                        
                              h)
                           
                           
                              Munitions Industry Department (másképp: Military Supplies Industry Department) (Lőszeripari Minisztérium). Címe: Phenjan, KNDK. Egyéb információ: A Lőszeripari Minisztérium részt vesz a KNDK rakétaprogramja kulcsfontosságú elemeinek végrehajtásában. Irányítása alá tartozik az észak-koreai ballisztikus rakéták, így a Taepo Dong-2 fejlesztése. A minisztérium kezeli továbbá a KNDK fegyvergyártási és K+F programjait, köztük az ország ballisztikusrakéta-programját. Az ugyancsak 2010 augusztusában megjelölt Második Gazdasági Bizottság és Második Természettudományi Akadémia a Lőszeripari Minisztérium irányítása alá tartozik. A minisztérium feladata volt az elmúlt években a KN08 közúton szállítható interkontinentális ballisztikus rakéta fejlesztése. Megjelölés időpontja: 2016.3.2.
                           
                        
                              i)
                           
                           
                              National Aerospace Development Administration (másképp: NADA) (Nemzeti Repülésügyi Fejlesztési Hivatal) Címe: Koreai Népi Demokratikus Köztársaság Egyéb információ: A NADA részt vesz a KNDK űrkutatási és űrtechnológiai tevékenységében, többek között műholdak kilövésében és hordozórakéták fejlesztésében. Megjelölés időpontja: 2016.3.2.
                           
                        
                              j)
                           
                           
                              Office 39 (másképp: a) Office #39, b) Office No. 39, c) Bureau 39, d) Central Committee Bureau 39, e) Third Floor, f) Division 39. Címe: Koreai Népi Demokratikus Köztársaság Egyéb információ: KNDK-kormányhivatal Megjelölés időpontja: 2016.3.2.
                           
                        
                              k)
                           
                           
                              Reconnaissance General Bureau (másképp: a) Chongch'al Ch'ongguk, b) KPA Unit 586, c) RGB). Címe: a) Hyongjesan- Guyok, Phenjan, KNDK, b) Nungrado, Phenjan, KNDK. Egyéb információ: A Reconnaissance General Bureau (RGB) Észak-Korea legjelentősebb hírszerző szervezete, amely 2009 elején jött létre a Koreai Munkáspárt, az Operations Department (Műveleti Főosztály) és a 35. Hivatal meglévő hírszerző egységeinek, illetve a Koreai Néphadsereg Reconnaissance Bureau hírszerző irodájának egyesüléséből. Az RGB hagyományos fegyverekkel kereskedik; irányítása alá tartozik a hagyományos fegyvereket gyártó észak-koreai Green Pine Associated Corporation. Megjelölés időpontja: 2016.3.2.
                           
                        
                              l)
                           
                           
                              Second Economic Committee (Második Gazdasági Bizottság). Címe: Kangdong, KNDK. Egyéb információ: A Második Gazdasági Bizottság részt vesz a KNDK rakétaprogramja kulcsfontosságú elemeinek végrehajtásában. Felügyeli a KNDK ballisztikus rakétáinak gyártását, és igazgatja a KOMID tevékenységét. Megjelölés időpontja: 2016.3.2.
                           
                        
            
                  4.
               
               
                  A „Jogi személyek, jogalanyok és szervek” részben az alábbi bejegyzéseknél megadott azonosító adatok helyébe a következő adatok lépnek:
                  
                              a)
                           
                           
                              A „Namchongang Trading Corporation (másképp: a) NCG, b) Namchongang Trading, c) Nam Chon Gang Corporation, d) Nomchongang Trading Co., e) Nam Chong Gan Trading Corporation). Egyéb információ: a) telephelye Phenjanban, Észak-Koreában található; b) a Namchongang egy, a General Bureau of Atomic Energy (GBAE) fennhatósága alatt működő észak-koreai kereskedelmi vállalat. A Namchongang érintett volt azoknak a japán eredetű vákuumszivattyúknak a beszerzésében, amelyeket egy észak-koreai nukleáris létesítményben azonosítottak, valamint egy német állampolgárral folytatott nukleáris vonatkozású beszerzésben is. A vállalat továbbá az 1990-es évek végétől kezdve részt vett alumíniumcsövek és más olyan felszerelések beszerzésében, amelyek kifejezetten alkalmasak urániumdúsítási programban való felhasználásra. A vállalat képviselője egy korábbi diplomata, aki korábban Észak-Korea Nemzetközi Atomenergia-ügynökség (IAEA) melletti képviselőjeként szolgált a Yongbyon nukleáris létesítmények 2007-es vizsgálata idején. Az ország korábbi proliferációs tevékenységére tekintettel a Namchongang tömegpusztító fegyverek elterjedésével kapcsolatos tevékenységei komoly aggodalomra adnak okot. Megjelölés időpontja: 2009.7.16.” szövegű bejegyzés helyébe a következő bejegyzés lép:
                              „Namchongang Trading Corporation (másképp: a) NCG, b) Namchongang Trading, c) Nam Chon Gang Corporation, d) Nomchongang Trading Co., e) Nam Chong Gan Trading Corporation, f) Namhung Trading Corporation). Egyéb információ: a) telephelye Phenjanban, Észak-Koreában található; b) a Namchongang egy, a General Bureau of Atomic Energy (GBAE) fennhatósága alatt működő észak-koreai kereskedelmi vállalat. A Namchongang érintett volt azoknak a japán eredetű vákuumszivattyúknak a beszerzésében, amelyeket egy észak-koreai nukleáris létesítményben azonosítottak, valamint egy német állampolgárral folytatott nukleáris vonatkozású beszerzésben is. A vállalat továbbá az 1990-es évek végétől kezdve részt vesz alumíniumcsövek és más olyan felszerelések beszerzésében, amelyek kifejezetten alkalmasak urániumdúsítási programban való felhasználásra. A vállalat képviselője egy korábbi diplomata, aki korábban Észak-Korea Nemzetközi Atomenergia-ügynökség (IAEA) melletti képviselőjeként szolgált a Yongbyon nukleáris létesítmények 2007-es vizsgálata idején. Az ország korábbi proliferációs tevékenységére tekintettel a Namchongang tömegpusztító fegyverek elterjedésével kapcsolatos tevékenységei komoly aggodalomra adnak okot. Megjelölés időpontja: 2009.7.16.”
                           
                        
                              b)
                           
                           
                              Az „Ocean Maritime Management Company, Limited (OMM) (más néven: OMM). Címe: a) Donghung Dong, Central District, PO Box 120, Pyongyang, DPRK; b) Dongheung-dong Changgwang Street, Chung-Ku, PO Box 125, Phenjan, KNDK. Egyéb információ: a) a Nemzetközi Tengerészeti Szervezet (IMO) száma: 1790183; b) az Ocean Maritime Management Company, Limited a Csong Cson Gang nevű teherszállító hajó üzemeltetője/kezelője. 2013 júliusában kulcsszerepet töltött be egy titkos fegyverszállítmány és azokhoz kapcsolódó anyagok Kubából a KNDK-ba történő eljuttatásának a megszervezésében. Ezzel az Ocean Maritime Management Company, Limited olyan tevékenységekhez járult hozzá, amelyeket az ENSZ BT vonatkozó határozatai – nevezetesen az 1874 (2009) sz. ENSZ BT-határozat által módosított, fegyverembargót elrendelő 1718 (2006) sz. ENSZ BT-határozat – tiltanak, illetve segítséget nyújtott a szóban forgó határozatok által bevezetett intézkedések kijátszásához. Megjelölés időpontja: 2014.7.30.” szövegű bejegyzés helyébe a következő bejegyzés lép:
                              „Ocean Maritime Management Company, Limited (OMM) (másképp: OMM). Címe: a) Donghung Dong, Central District, PO Box 120, Phenjan, KNDK; b) Dongheung-dong Changgwang Street, Chung-Ku, PO Box 125, Phenjan, KNDK. Egyéb információ: a) Nemzetközi Tengerészeti Szervezet szerinti száma (IMO-szám): 1790183; b) az Ocean Maritime Management Company, Limited kulcsszerepet játszott a 2013 júliusában Kubából a KNDK-ba irányuló, fegyvereket és kapcsolódó anyagokat tartalmazó rejtett szállítmány megszervezésében. Ezzel az Ocean Maritime Management Company, Limited olyan tevékenységekhez járult hozzá, amelyeket az ENSZ BT vonatkozó határozatai – nevezetesen az 1874 (2009) sz. határozat által módosított, fegyverembargót elrendelő 1718 (2006) sz. határozat – tiltanak, illetve segítséget nyújtott a szóban forgó határozatok által bevezetett intézkedések kijátszásához; c) az Ocean Maritime Management Company, Limited a következő hajók (név, IMO-szám) üzemeltetője/kezelője: a) Chol Ryong (Ryong Gun Bong) 8606173, b) Chong Bong (Greenlight) (Blue Nouvelle) 8909575, c) Chong Rim 2 8916293, d) Dawnlight 9110236, e) Ever Bright 88 (J Star) 8914934, f) Gold Star 3 (benevolence 2) 8405402, g) Hoe Ryong 9041552, h) Hu Chang (O Un Chong Nyon) 8330815, i) Hui Chon (Hwang Gum San 2) 8405270, j) JH 86 8602531, k) Ji Hye San (Hyok Sin 2) 8018900, l) Jin Tai 9163154, m) Jin Teng 9163166, n) Kang Gye (Pi Ryu Gang) 8829593, o) Mi Rim 8713471, p) Mi Rim 2 9361407, q) Rang (Po Thong Gang) 8829555, r) Orion Star (Richocean) 9333589, s) Ra Nam 2 8625545, t) Ra Nam 3 9314650, u) Ryo Myong 8987333, v) Ryong Rim (Jon Jin 2) 8018912, w) Se Pho (Rak Won 2) 8819017, x) Songjin (Jang Ja San Chong Nyon Ho) 8133530, y) South Hill 2 8412467, z) South Hill 5 9138680, aa) Tan Chon (Ryon Gang 2) 7640378, bb) Thae Pyong San (Petrel 1) 9009085, cc) Tong Hung San (Chong Chon Gang) 7937317, dd) Grand Karo 8511823, ee) Tong Hung 8661575. Megjelölés időpontja: 2014.7.28.”
                           
                        
            
   
      II. MELLÉKLET
      A 329/2007/EK rendelet V. melléklete a következőképpen módosul:
      
                  1.
               
               
                  „A 6. cikk (2) bekezdésének a) pontjában említett jogi személyek, jogalanyok és szervek listája” részben a következő bejegyzéseket el kell hagyni:
                  
                              „2.
                           
                           
                              Hesong Trading Corporation
                           
                           
                              Telephely: Phenjan
                           
                           
                              A Korea Mining Development Corporation (KOMID) irányítása alatt áll (az előbbi az ENSZ szankciós listáján 2009.4.24. óta szerepel); a legfontosabb fegyverkereskedő, valamint a ballisztikus rakétákhoz és hagyományos fegyverekhez kapcsolódó áruk és felszerelések fő exportőre. A Hesong Trading Corporation olyan beszállításokban érintett, amelyeket esetleg ballisztikusrakéta-programhoz használhatnak fel.”
                           
                        
                              „6.
                           
                           
                              Korea Kwangsong Trading Corporation
                           
                           
                              Telephely: Rakwon-dong, Pothonggang tartomány, Phenjan
                           
                           
                              A Korea Ryongbong General Corporation irányítása alatt áll (az előbbi az ENSZ szankciós listáján 2009.4.24. óta szerepel); védelmi konglomerátum, amely a KNDK védelmi ipara számára történő beszerzésekre, valamint az ország katonai vonatkozású értékesítéseinek támogatására specializálódott.”
                           
                        
                              „10.
                           
                           
                              Munitions Industry Department – Lőszeripari Minisztérium (más néven Military Supplies Industry Department – katonai ipari minisztérium)
                           
                           
                              Telephely: Phenjan
                           
                           
                              Az észak-koreai katonai iparágak – ideértve a második gazdasági bizottságot (SEC) és a KOMID-ot is –tevékenységeinek felügyeletéért felelős. Ez magában foglalja Észak-Korea ballisztikai és nukleáris programjai kidolgozásának felügyeletét is. Egészen mostanáig a Lőszeripari Minisztériumot Jon Pyong Ho vezette; Értesüléseink szerint a Lőszeripari Minisztériumot – amelyet a nyilvánosság gépgyártóipari minisztériumként ismer – jelenleg annak korábbi első számú igazgatóhelyettese, Chu Kyu-ch'ang (Ju Gyu-chang) vezeti. Chu korábban Észak-Korea rakétafejlesztésének általános ellenőreként tevékenykedett, ideértve a 2009. április 5-i Taepo Dong-2 (TD-2) rakétakilövés, valamint a 2006. júliusi sikertelen TD-2 rakétakilövés általános felügyeletét is.”
                           
                        
                              „12.
                           
                           
                              Reconnaissance General Bureau (RGB) (más néven: Chongch'al Ch'ongguk; RGB; KPA Unit 586)
                           
                           
                              Telephely: Hyongjesan-Guyok, Pyhenjan, Észak-Korea; Nungrado, Phenjan, Észak-Korea
                           
                           
                              A Reconnaissance General Bureau (RGB) Észak-Korea első számú hírszerzési szervezete, amelyet 2009 elején hoztak létre a koreai Munkáspárt, a Műveleti Osztály és a 35. Hivatal meglévő hírszerzési szervezetei és a koreai Néphadsereg Reconnaissance Bureau-jának egyesülésével. A Védelmi Minisztérium közvetlen parancsnoksága alá tartozik, és elsődleges feladata a katonai hírszerzés. Az RGB hagyományos fegyverekkel kereskedik, és irányítása alatt áll Észak-Korea hagyományos fegyverekkel foglalkozó vállalata, a Green Pine Associated Corporation (Green Pine).
                           
                        
                              13.
                           
                           
                              Second Economic Committee
                           
                           
                               
                           
                           
                              A Second Economic Committee Észak-Korea rakétaprogramjának fő aspektusaiban érintett. A Second Economic Committee felelős Észak-Korea ballisztikusrakéta-gyártásának felügyeletéért. Emellett irányítja a KOMID tevékenységeit (a KOMID az ENSZ szankciós listáján 2009.4.24. óta szerepel). Országos szintű szervezet, amely Észak-Korea fejlett fegyverrendszereinek kutatás-fejlesztéséért felel, beleértve a rakétákat és valószínűleg a nukleáris fegyvereket is. Számos alárendelt szervezetet – többek között a Korea Tangun Trading Corporation-t – alkalmaz olyan technológiák, felszerelések és információk tengerentúlról való beszerzésére, amelyeket az észak-koreai rakétaprogramban és valószínűsíthetően a nukleárisfegyver-programban használnak fel.”
                           
                        
            
                  2.
               
               
                  „A 6. cikk (2) bekezdésének b) pontjában említett természetes személyek listája” részben a következő bejegyzést el kell hagyni:
                  
                              „3.
                           
                           
                              KIM Tong-Myo'ng (más néven Kim Chin-so'k)
                           
                           
                              Születési dátum: 1964 Állampolgárság: észak-koreai
                           
                           
                              Kim Tong-Myo'ng a Tanchon Commercial Bank (az ENSZ által 2009.4.24-én megjelölt szervezet) nevében jár el. Kim Dong Myong legalább 2002 óta különféle tisztségeket töltött be a Tanchonon belül, jelenleg pedig annak elnöke. Kim Chin-so'k néven szerepet játszott a (Tanchon Commercial Bank tulajdonában vagy irányítása alatt álló) Amrogganggal kapcsolatos ügyek kezelésében is.”
                           
                        
            
                  3.
               
               
                  „A 6. cikk (2) bekezdésének b) pontjában említett jogi személyek, jogalanyok és szervek listája” részben a következő bejegyzéseket el kell hagyni:
                  
                              „5.
                           
                           
                              Korea Kwangson Banking Corp. (KKBC) (más néven Korea Kwangson Banking Corp; KKBC)
                           
                           
                              Címe: Jungson-dong, Sungri Street, Central District, Phenjan
                           
                           
                              Alárendelt szervezet, amely (az ENSZ által 2009.4.24-én megjelölt) Korea Ryonbong General Corporation nevében jár el, igazgatása vagy irányítása alá tartozik, illetve annak tulajdonában áll. Pénzügyi szolgáltatásokkal támogatja a Tanchon Commercial Bankot (az ENSZ által 2009.4.24-én megjelölt szervezet) és a Korea Hyoksin Trading Corporation-t (az ENSZ által 2009.7.16-án megjelölt szervezet). 2008 óta a Tanchon Commercial Bank pénzátutalások megkönnyítésére használja a KKBC-t, amelyek valószínűleg több millió dolláros értéket is elérhetnek, többek között például a 2009. évi Burmából és Kínából származó, (az ENSZ által 2009.4.24-én megjelölt) Korea Mining Development Trading Corporation-t (KOMID) érintő átutalásokat. Továbbá, a Hyoksin, amely az ENSZ szerint tömegpusztító fegyverek fejlesztésében érintett, 2008-ban kettős felhasználású felszerelések vételével kapcsolatban kívánta igénybe venni a KKBC-t. A KKBC-nek legalább egy tengerentúli fiókja van a kínai Dandongban.
                           
                        
                              6.
                           
                           
                              Office 39 of The Korean Workers' Party (A Koreai Munkáspárt 39. Hivatala) (más néven Office #39; Office No. 39; Bureau 39; Central Committee; Third Floor Division 39.)
                           
                           
                              Címe: Second KWP Government Building (Korean: Ch'o'ngsa), Chungso'ng, Urban Tower (Korean'Dong), Chung Ward, Phenjan; Chung-Guyok (Central District), Sosong Street, Kyongrim-Dong, Phenjan; Changgwang Street, Phenjan
                           
                           
                              A Koreai Munkáspárt 39. Hivatala illegális gazdasági tevékenységével segíti az észak-koreai kormányt. Országszerte képviselteti magát, pénzeszközöket kezel, és illegális tevékenységeivel, például kábítószer-kereskedelemmel, devizát biztosít Észak-Korea Koreai Munkáspártjának felső vezetése számára. A 39. Hivatal több Észak-Koreán belüli és kívüli szervezetet tart irányítása alatt, amelyeken keresztül számos illegális tevékenységet folytat, ideértve a kábítószer-előállítást, -csempészetet és -forgalmazást. A 39. Hivatal az Észak-Koreába irányuló luxuscikkek megkísérelt beszerzésében és átszállításában is érintett. A 39. Hivatal a deviza- és árubeszerzéssel foglalkozó legfontosabb szervezetek egyike. A szervezet állítólag KIM Jong-il közvetlen parancsnoksága alatt működik; számos kereskedelmi vállalat tartozik irányítása alá, köztük olyanok, amelyek illegális tevékenységeket folytatnak, például az ország legnagyobb vállalatcsoportjához, a Daesong-csoporthoz tartozó Daesong General Bureau. Egyes források szerint a 39. Hivatal képviseleti irodát működtet Rómában, Pekingben, Bangkokban, Szingapúrban, Hongkongban és Dubaiban. A külvilág felé a 39. Hivatal rendszeresen megváltoztatja nevét és megjelenését. A 39. Hivatal igazgatója, JON Il-chun már szerepel az EU szankciós listáján.
                              A 39. Hivatal metamfetamint állított elő a Dél-Pyongan tartománybeli Sangwonban, valamint érintett volt a metamfetamin kisebb észak-koreai csempészek számára, Kínán és Dél-Koreán keresztül történő forgalmazásában is. A 39. Hivatal máktermesztést is folytat Észak-Hamkyo'ng és Észak-Pyongan tartományban, valamint ópiumot és heroint állít elő Hamhu'ngban és Nachinban. 2009-ben a 39. Hivatal is részt vett két olasz készítésű, több mint 15 millió USD-t érő luxusjacht Kínán keresztül történő vételének és exportjának meghiúsult lebonyolításában. A Kim Jong-ilnak szánt jachtok exportkísérletét az olasz hatóságok akadályozták meg, mivel az sértette az ENSZ BT 1718. számú határozatában Észak-Korea ellen hozott szankciókat, amelyek kifejezetten kérik a tagállamoktól az Észak-Koreába irányuló luxuscikkek szállításának, értékesítésének vagy átadásának megakadályozását. A 39. Hivatal korábban a Banco Delta Asia-n keresztül mosta tisztára az illegális bevételeket. A Banco Delta Asia-t 2005 szeptemberében a Pénzügyminisztérium – az amerikai »PATRIOT Act 311«. szakasza alapján – »elsődleges pénzmosási problémaként« azonosította, mivel elfogadhatatlan veszélyt jelentett a pénzmosás és egyéb pénzügyi bűncselekmények tekintetében.”